title: A Tanács (EU) 2018/1486 határozata (2018. szeptember 28.) az egyrészről az Európai Unió és tagállamai, másrészről Ukrajna közötti társulási megállapodással létrehozott, vámügyekkel foglalkozó albizottságban az említett megállapodáshoz csatolt, a „származó termék” fogalmának meghatározásáról és az igazgatási együttműködés módszereiről szóló I. jegyzőkönyvnek egy új, a pán-euromediterrán preferenciális származási szabályokról szóló regionális egyezményre hivatkozó jegyzőkönyvvel történő felváltásával kapcsolatban az Európai Unió által képviselendő álláspontról

text:
                  5.10.2018

                  HU

                  Az Európai Unió Hivatalos Lapja

                  L 251/28

         A TANÁCS (EU) 2018/1486 HATÁROZATA
         (2018. szeptember 28.)
         az egyrészről az Európai Unió és tagállamai, másrészről Ukrajna közötti társulási megállapodással létrehozott, vámügyekkel foglalkozó albizottságban az említett megállapodáshoz csatolt, a „származó termék” fogalmának meghatározásáról és az igazgatási együttműködés módszereiről szóló I. jegyzőkönyvnek egy új, a pán-euromediterrán preferenciális származási szabályokról szóló regionális egyezményre hivatkozó jegyzőkönyvvel történő felváltásával kapcsolatban az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikkére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:

                     (1)

                     Az egyrészről az Európai Unió és tagállamai, másrészről Ukrajna közötti társulási megállapodást (1) (a továbbiakban: a megállapodás) az Unió a 2014/668/EU tanácsi határozatnak (2) megfelelően aláírta, és a megállapodás 2017. szeptember 1-jén hatályba lépett.

                     (2)

                     A megállapodás I. jegyzőkönyve (a továbbiakban: az I. jegyzőkönyv) 39. cikkének (1) bekezdése értelmében a megállapodás IV. címe 5. fejezetének 83. cikke által létrehozott vámügyekkel foglalkozó albizottság (a továbbiakban: a vámügyekkel foglalkozó albizottság) módosításokat fogadhat el az említett jegyzőkönyv rendelkezéseihez.

                     (3)

                     Az I. jegyzőkönyv 39. cikkének (2) bekezdése értelmében a vámügyekkel foglalkozó albizottság Ukrajnának a pán-euromediterrán preferenciális származási szabályokról szóló regionális egyezményhez (3) (a továbbiakban: az egyezmény) való csatlakozását követően határozhat úgy, hogy az említett jegyzőkönyvben foglalt származási szabályokat felváltja az egyezményben foglalt származási szabályokkal.

                     (4)

                     Az egyezmény olyan áruk származásával kapcsolatban állapít meg rendelkezéseket, amelyek a szerződő felek között megkötött releváns – az Európai Unió tekintetében 2012. május 1-jén, Ukrajna tekintetében pedig 2018. február 1-jén hatályba lépett – megállapodások hatálya alá tartozó kereskedelem tárgyát képezik.

                     (5)

                     A vámügyekkel foglalkozó albizottság határozatot készül elfogadni, amely nyomán a „származó termék” fogalmának meghatározásáról és az igazgatási együttműködés módszereiről szóló I. jegyzőkönyvet egy, az egyezményre hivatkozó új jegyzőkönyv váltja fel.

                     (6)

                     Helyénvaló meghatározni a vámügyekkel foglalkozó albizottságban az Unió által képviselendő álláspontot, mivel a vámügyekkel foglalkozó albizottság határozata kötelező érvényű lesz az Unióra nézve.

                     (7)

                     Az egyezmény 6. cikke értelmében a szerződő felek az egyezmény hatékony alkalmazását biztosító megfelelő intézkedéseket hoznak. Ezért az I. jegyzőkönyvet egy új, a származási szabályok tekintetében az egyezményre hivatkozó jegyzőkönyvvel kell felváltani.

                     (8)

                     Ezért a vámügyekkel foglalkozó albizottságban az Unió által a képviselendő álláspontnak a csatolt határozattervezeten kell alapulnia.

                     (9)

                     mivel a vámügyekkel foglalkozó albizottság határozata módosítja az I. jegyzőkönyvet, ki kell hirdetni azt az Európai Unió Hivatalos Lapjában.

                     (10)

                     Az Európai Unióról szóló szerződés 17. cikkének (1) bekezdésével összhangban a vámügyekkel foglalkozó albizottságban az Uniót a Bizottság képviseli,

               ELFOGADTA EZT A HATÁROZATOT:

            1. cikk
            Az egyrészről az Európai Unió és tagállamai, másrészről Ukrajna közötti társulási megállapodás 83. cikke által létrehozott vámügyekkel foglalkozó albizottságban (a továbbiakban: a vámügyekkel foglalkozó albizottság) az Európai Unió által képviselendő álláspont a vámügyekkel foglalkozó albizottságnak az e határozathoz csatolt határozattervezetén alapul.

            2. cikk
            Az 1. cikkben említett határozattervezet kisebb technikai jellegű módosításairól a vámügyekkel foglalkozó albizottságban részt vevő uniós képviselők újabb tanácsi határozat nélkül is megállapodhatnak.

            3. cikk
            Ennek a határozatnak a Bizottság a címzettje.

            Kelt Brüsszelben, 2018. szeptember 28-án.

                  a Tanács részéről

                  az elnök

               M. SCHRAMBÖCK

            (1)  HL L 161., 2014.5.29., 3. o.

            (2)  A Tanács 2014/668/EU határozata (2014. június 23.) az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásnak a megállapodás III. címe (a harmadik országoknak a másik fél területén jogszerűen, munkavállalóként foglalkoztatott állampolgáraival kapcsolatos bánásmódra vonatkozó rendelkezések kivételével), valamint IV., V., VI. és VII. címe és a vonatkozó mellékletek és jegyzőkönyvek tekintetében az Európai Unió nevében történő aláírásáról és ideiglenes alkalmazásáról (HL L 278., 2014.9.20., 1. o.).

            (3)  HL L 54., 2013.2.26., 4. o.

            TERVEZET
            AZ EU–UKRAJNA VÁMÜGYEKKEL FOGLALKOZÓ ALBIZOTTSÁG …/2018 HATÁROZATA
            (…)
            az EU–Ukrajna társulási megállapodáshoz csatolt, a „származó termék” fogalmának meghatározásáról és az igazgatási együttműködés módszereiről szóló I. jegyzőkönyv felváltásáról
            AZ EU–UKRAJNA VÁMÜGYEKKEL FOGLALKOZÓ ALBIZOTTSÁG,
            tekintettel az egyrészről az Európai Unió és tagállamai, másrészről Ukrajna közötti társulási megállapodásra (1) és különösen annak 26. cikke (2) bekezdésére,
            tekintettel az egyrészről az Európai Unió és tagállamai, másrészről Ukrajna közötti társulási megállapodáshoz csatolt, a „származó termék” fogalmának meghatározásáról és az igazgatási együttműködés módszereiről szóló I. jegyzőkönyvre,
            mivel:

                        (1)

                        Az egyrészről az Európai Unió és tagállamai, másrészről Ukrajna közötti társulási megállapodás (a továbbiakban: a megállapodás) 26. cikkének (2) bekezdése a származási szabályok tekintetében a megállapodás I. jegyzőkönyvére (a továbbiakban: az I. jegyzőkönyv) hivatkozik.

                        (2)

                        A megállapodás 2017. szeptember 1-jén lépett hatályba.

                        (3)

                        Az I. jegyzőkönyv 39. cikke úgy rendelkezik, hogy a megállapodás IV. címe 5. fejezetének 83. cikke alapján létrehozott, vámügyekkel foglalkozó albizottság határozhat úgy, hogy módosítja az említett jegyzőkönyv rendelkezéseit, és felválthatja az említett jegyzőkönyvben foglalt származási szabályokat.

                        (4)

                        A pán-euromediterrán preferenciális származási szabályokról szóló regionális egyezmény (2) (a továbbiakban: az egyezmény) célja a pán-euromediterrán övezet országaiban a származási szabályok tárgyában jelenleg hatályos jegyzőkönyvek egyetlen jogi aktussal történő felváltása.

                        (5)

                        Az Európai Unió 2011. június 15-én írta alá az egyezményt. 2017. május 16-án az egyezmény 3. cikkének (1) bekezdésével létrehozott vegyes bizottság úgy döntött (3), hogy Ukrajnát fel kell kérni az egyezményhez való csatlakozásra.

                        (6)

                        Az Európai Unió 2012. március 26-án helyezte letétbe elfogadási okiratát az egyezmény letéteményesénél. Ukrajna 2017. december 19-én helyezte letétbe elfogadási okiratát az egyezmény letéteményesénél. Következésképpen az egyezmény 10. cikkének (2) és (3) bekezdése alkalmazásában az egyezmény az Unió tekintetében 2012. május 1-jén, Ukrajna tekintetében pedig 2018. február 1-jén lépett hatályba.

                        (7)

                        Az I. jegyzőkönyvet ezért egy új, az egyezményre hivatkozó jegyzőkönyvvel kell felváltani,

                  ELFOGADTA EZT A HATÁROZATOT:

               1. cikk
               Az egyrészről az Európai Unió és tagállamai, másrészről Ukrajna közötti társulási megállapodáshoz csatolt, a „származó termék” fogalmának meghatározásáról és az igazgatási együttműködés módszereiről szóló I. jegyzőkönyv helyébe az e határozat mellékletében foglalt szöveg lép.

               2. cikk
               Ezt a határozatot az Európai Unió Hivatalos Lapjában ki kell hirdetni.

               3. cikk
               Ez a határozat az elfogadásának napján lép hatályba.
               Ezt a határozatot…-tól/től kell alkalmazni.

               Kelt …,

                     az EU–Ukrajna vámügyekkel foglalkozó albizottság részéről

                     az elnök

               (1)  HL L 161., 2014.5.29., 3. o.

               (2)  HL L 54., 2013.2.26., 4. o.

               (3)  A pán-euromediterrán preferenciális származási szabályokról szóló regionális egyezménnyel létrehozott vegyes bizottság 1/2017 határozata (2017. május 16.) Ukrajnának a pán-euromediterrán preferenciális származási szabályokról szóló regionális egyezményhez való csatlakozás iránti kérelméről [2017/1367] (HL L 191., 2017.7.22., 11. o.).

            MELLÉKLET
            I. jegyzőkönyv
            a „származó termék” fogalmának meghatározásáról és az igazgatási együttműködés módszereiről

               1. cikk
               Az alkalmazandó származási szabályok

                  (1)   E megállapodás végrehajtása tekintetében a pán-euromediterrán preferenciális származási szabályokról szóló regionális egyezmény (1) (a továbbiakban: az egyezmény) I. függeléke és II. függelékének vonatkozó rendelkezései alkalmazandók.

                  (2)   Az egyezmény I. függelékében és II. függelékének vonatkozó rendelkezéseiben szereplő „releváns megállapodás” kifejezés e megállapodásra történő hivatkozásként értelmezendő.

               2. cikk
               Vitarendezés

                  (1)   Amennyiben az egyezmény I. függelékének 32. cikke szerinti ellenőrzési eljárásokkal kapcsolatban olyan viták merülnek fel, amelyeket nem lehet rendezni az ellenőrzést kérő vámhatóságok és az ellenőrzés végrehajtásáért felelős vámhatóságok között, ezeket a vitákat a vámügyekkel foglalkozó albizottság elé kell terjeszteni. Az e megállapodás IV. címének (Kereskedelem és kereskedelemmel kapcsolatos ügyek) 14. fejezetében (Vitarendezés) szereplő, a vitarendezési mechanizmusra vonatkozó rendelkezések nem alkalmazandók.

                  (2)   Az importőr és az importáló ország vámhatóságai közötti viták rendezésére vonatkozóan minden esetben az említett ország jogszabályai az irányadók.

               3. cikk
               A jegyzőkönyv módosításai
               E jegyzőkönyv rendelkezéseinek módosításáról a vámügyekkel foglalkozó albizottság határozhat.

               4. cikk
               Az egyezmény felmondása

                  (1)   Amennyiben akár az Európai Unió, akár Ukrajna írásban értesíti az egyezmény letéteményesét arról, hogy az egyezmény 9. cikkével összhangban fel kívánja mondani az egyezményt, az Európai Unió és Ukrajna e megállapodás végrehajtása érdekében azonnal tárgyalásokat kezd a származási szabályokról.

                  (2)   Az e tárgyalások eredményeképpen megállapított új származási szabályok hatálybalépéséig e megállapodás tekintetében továbbra is az egyezmény I. függelékében és – adott esetben – II. függelékének vonatkozó rendelkezéseiben előírt, a felmondás időpontjában hatályos származási szabályok alkalmazandók. Mindazonáltal az egyezmény I. függelékében és adott esetben II. függelékének vonatkozó rendelkezéseiben előírt származási szabályok a felmondás időpontjától kezdve kizárólag az Európai Unió és Ukrajna közötti kétoldalú kumulációt lehetővé tevő rendelkezésekként értelmezendők.

               5. cikk
               Átmeneti rendelkezések – kumuláció
               Az egyezmény I. függeléke 16. cikkének (5) bekezdése és 21. cikkének (3) bekezdése ellenére amennyiben a kumuláció csak az EFTA-államokat, a Feröer szigeteket, az Európai Uniót, Törökországot, a stabilizációs és társulási folyamat résztvevőit, a Moldovai Köztársaságot, Grúziát és Ukrajnát érinti, származási igazolásként EUR.1 szállítási bizonyítvány vagy származási nyilatkozat is elfogadható.

               (1)  HL L 54., 2013.2.26., 4. o.


title: A Tanács (EU) 2018/1509 határozata (2018. október 2.) a Régiók Bizottságának a Németországi Szövetségi Köztársaság által javasolt egy tagja kinevezéséről

text:
                  11.10.2018

                  HU

                  Az Európai Unió Hivatalos Lapja

                  L 255/14

         A TANÁCS (EU) 2018/1509 HATÁROZATA
         (2018. október 2.)
         a Régiók Bizottságának a Németországi Szövetségi Köztársaság által javasolt egy tagja kinevezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 305. cikkére,
         tekintettel a német kormány javaslatára,
         mivel:

                     (1)

                     A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

                     (2)

                     Wolfgang SCHMIDT hivatali idejének lejártát követően a Régiók Bizottsága egy tagjának helye megüresedett.

               ELFOGADTA EZT A HATÁROZATOT:

            1. cikk
            A Tanács a hivatali idő hátralévő részére, azaz 2020. január 25-ig, a Régiók Bizottsága tagjává nevezi ki a következő személyt:

                        —

                        Annette TABBARA, Staatsrätin, Bevollmächtigte der Freien und Hansestadt Hamburg beim Bund, der Europäischen Union und für auswärtige Angelegenheiten.

            2. cikk
            Ez a határozat az elfogadásának napján lép hatályba.

            Kelt Luxembourgban, 2018. október 2-án.

                  a Tanács részéről

                  az elnök

               H. LÖGER

            (1)  A Tanács (EU) 2015/116 határozata (2015. január 26.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

            (2)  A Tanács (EU) 2015/190 határozata (2015. február 5.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

            (3)  A Tanács (EU) 2015/994 határozata (2015. június 23.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


title: A Tanács (EU) 2018/1560 határozata (2018. október 15.) az egyrészről Elefántcsontpart, másrészről az Európai Közösség és tagállamai közötti átmeneti gazdasági partnerségi megállapodással létrehozott gazdasági partnerségi megállapodással foglalkozó bizottságban a gazdasági partnerségi megállapodással foglalkozó bizottságnak a Horvát Köztársaságnak az Európai Unióhoz történő csatlakozásáról szóló határozata elfogadása tekintetében az Európai Unió által képviselendő álláspont meghatározásáról

text:
                  18.10.2018

                  HU

                  Az Európai Unió Hivatalos Lapja

                  L 261/19

         A TANÁCS (EU) 2018/1560 HATÁROZATA
         (2018. október 15.)
         az egyrészről Elefántcsontpart, másrészről az Európai Közösség és tagállamai közötti átmeneti gazdasági partnerségi megállapodással létrehozott gazdasági partnerségi megállapodással foglalkozó bizottságban a gazdasági partnerségi megállapodással foglalkozó bizottságnak a Horvát Köztársaságnak az Európai Unióhoz történő csatlakozásáról szóló határozata elfogadása tekintetében az Európai Unió által képviselendő álláspont meghatározásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre (EUMSZ) és különösen annak 207. cikkére és 218. cikke (9) bekezdésére,
         tekintettel az egyrészről Elefántcsontpart, másrészről az Európai Közösség és tagállamai közötti átmeneti gazdasági partnerségi megállapodásra (a továbbiakban: a megállapodás) (1),
         tekintettel az Európai Bizottság javaslatára,
         mivel:

                     (1)

                     A megállapodást a 2009/156/EK tanácsi határozat (2) alapján az Unió nevében 2008. november 26-án aláírták, és azt 2016. szeptember 3-a óta ideiglenesen alkalmazzák.

                     (2)

                     A Horvát Köztársaságnak az Unióhoz történő csatlakozásáról szóló szerződést 2011. december 9-én írták alá, és az 2013. július 1-jén hatályba lépett.

                     (3)

                     A Horvát Köztársaság csatlakozási okmányának letétbe helyezésével 2017. november 8-án csatlakozott a megállapodáshoz.

                     (4)

                     A megállapodás 77. cikke alapján a gazdasági partnerségi megállapodással foglalkozó bizottság határozatot hozhat az új tagállamok Unióhoz történő csatlakozását követően esetlegesen szükséges módosító intézkedésekről.

                     (5)

                     Helyénvaló meghatározni a gazdasági partnerségi megállapodással foglalkozó bizottság éves ülésén a gazdasági partnerségi megállapodással foglalkozó bizottságnak a Horvát Köztársaságnak az Unióhoz történő csatlakozását követően a megállapodás szükséges módosításaival kapcsolatos határozata elfogadása tekintetében az Unió által képviselendő álláspontot,

               ELFOGADTA EZT A HATÁROZATOT:

            1. cikk
            Az egyrészről Elefántcsontpart, másrészről az Európai Közösség és tagállamai közötti átmeneti gazdasági partnerségi megállapodással létrehozott gazdasági partnerségi megállapodással foglalkozó bizottságban a gazdasági partnerségi megállapodással foglalkozó bizottságnak a Horvát Köztársaságnak az Unióhoz történő csatlakozásáról szóló határozata éves ülésén történő elfogadása tekintetében az Európai Unió által képviselendő álláspont a gazdasági partnerségi megállapodással foglalkozó bizottság határozatának az e határozathoz csatolt határozattervezetén alapul.

            2. cikk
            A gazdasági partnerségi megállapodással foglalkozó bizottság határozatát annak elfogadását követően ki kell hirdetni az Európai Unió Hivatalos Lapjában.

            Kelt Luxembourgban, 2018. október 15-én.

                  a Tanács részéről

                  az elnök

               F. MOGHERINI

            (1)  HL L 59., 2009.3.3., 3. o.

            (2)  A Tanács 2009/156/EK határozata (2008. november 21.) az egyrészről Elefántcsontpart, másrészről az Európai Közösség és tagállamai közötti átmeneti gazdasági partnerségi megállapodás aláírásáról és ideiglenes alkalmazásáról (HL L 59., 2009.3.3., 1. o.).

            TERVEZET
            az egyrészről Elefántcsontpart, másrészről az Európai Közösség és tagállamai közötti átmeneti gazdasági partnerségi megállapodással létrehozott
            GAZDASÁGI PARTNERSÉGI MEGÁLLAPODÁSSAL FOGLALKOZÓ BIZOTTSÁG … /2018 HATÁROZATA
            (…)
            a Horvát Köztársaságnak az Európai Unióhoz történő csatlakozásáról
            A GAZDASÁGI PARTNERSÉGI MEGÁLLAPODÁSSAL FOGLALKOZÓ BIZOTTSÁG,
            tekintettel az egyrészről Elefántcsontpart, másrészről az Európai Közösség és tagállamai közötti, 2008. november 26-án Abidjanban aláírt és 2016. szeptember 3. óta ideiglenesen alkalmazott átmeneti gazdasági partnerségi megállapodásra (a továbbiakban: a megállapodás) és különösen annak 76., 77. és 81. cikkére,
            tekintettel a Horvát Köztársaságnak az Európai Unióhoz (a továbbiakban: az Unió) történő csatlakozásáról szóló szerződésre, valamint a Horvát Köztársaság által 2017. november 8-án letétbe helyezett, a megállapodáshoz való csatlakozási okmányra,
            mivel:

                        (1)

                        A megállapodást egyrészről azokon a területeken alkalmazzák, ahol az Európai Unió működéséről szóló szerződést, az abban a szerződésben meghatározott feltételek szerint, másrészről Elefántcsontpart területén.

                        (2)

                        A megállapodás 77. cikkének (3) bekezdése alapján a gazdasági partnerségi megállapodással foglalkozó bizottság határozatot hozhat az új tagállamok Unióhoz történő csatlakozását követően esetlegesen szükséges módosító intézkedésekről,

                  ELFOGADTA EZT A HATÁROZATOT:

               1. cikk
               A Horvát Köztársaság a megállapodás szerződő feleként az Unió többi tagállamával azonos módon elismeri és elfogadja a megállapodás szövegét, valamint az ahhoz csatolt mellékleteket, jegyzőkönyveket és nyilatkozatokat.

               2. cikk
               A megállapodás 81. cikke helyébe a következő szöveg lép:

                     „81. cikk
                     Hiteles szövegek
                     E Megállapodás két eredeti példányban készült angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven, ezen szövegek mindegyike egyaránt hiteles.”

               3. cikk
               Az Unió megküldi Elefántcsontpartnak a megállapodás horvát nyelvű változatát.

               4. cikk

                  (1)   A megállapodás rendelkezéseit alkalmazni kell az Elefántcsontpartról a Horvát Köztársaságba vagy a Horvát Köztársaságból Elefántcsontpartra exportált, a megállapodás szerződő feleinek területén hatályos származási szabályoknak megfelelő azon árukra, amelyek 2016. szeptember 3-án árutovábbítás vagy Elefántcsontpart vagy a Horvát Köztársaság területén átmeneti megőrzés alatt, vámraktárban vagy vámszabad területen álltak.

                  (2)   Az (1) bekezdésben említett esetekben akkor kell preferenciális elbánást biztosítani, ha az importáló ország vámhatóságaihoz e határozat hatálybalépésének napjától számított négy hónapon belül benyújtják az exportáló ország vámhatóságai által visszaható hatállyal kiállított származási igazolást.

               5. cikk
               Elefántcsontpart vállalja, hogy a Horvát Köztársaságnak az Unióhoz történő csatlakozásával kapcsolatban nem lép fel semmilyen igénnyel, nem ad be keresetet vagy él jogorvoslattal, és nem módosítja vagy vonja vissza az 1994. évi Általános Vám- és Kereskedelmi Egyezmény (GATT) XXIV. cikkének (6) bekezdése és XXVIII. cikke vagy a szolgáltatások kereskedelméről szóló általános egyezmény (GATS) XXI. cikke alapján biztosított bármely engedményt.

               6. cikk
               Ez a határozat az aláírása napján lép hatályba.
               A 3. és a 4. cikket azonban 2016. szeptember 3-ától kell alkalmazni.

               Kelt …,

                     Elefántcsontpart részéről

                     az Európai Unió részéről


title: Az Európai Értékpapír-piaci Hatóság (EU) 2018/1636 határozata (2018. október 23.) a különbözeti ügyletek lakossági ügyfelek részére történő forgalomba hozatalának, forgalmazásának és értékesítésének az Európai Értékpapír-piaci Hatóság (EU) 2018/796 határozatában való ideiglenes korlátozása megújításáról és módosításáról

text:
                  31.10.2018

                  HU

                  Az Európai Unió Hivatalos Lapja

                  L 272/62

         AZ EURÓPAI ÉRTÉKPAPÍR-PIACI HATÓSÁG (EU) 2018/1636 HATÁROZATA
         (2018. október 23.)
         a különbözeti ügyletek lakossági ügyfelek részére történő forgalomba hozatalának, forgalmazásának és értékesítésének az Európai Értékpapír-piaci Hatóság (EU) 2018/796 határozatában való ideiglenes korlátozása megújításáról és módosításáról
         AZ EURÓPAI ÉRTÉKPAPÍR-PIACI HATÓSÁG FELÜGYELETI TANÁCSA,
         tekintettel az Európai Unió működéséről szóló szerződésre,
         tekintettel az európai felügyeleti hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről szóló, 2010. november 24-i 1095/2010/EU európai parlamenti és tanácsi rendeletre (1) és különösen annak 9. cikke (5) bekezdésére, 43. cikke (2) bekezdésére és 44. cikke (1) bekezdésére,
         tekintettel a pénzügyi eszközök piacairól és a 648/2012/EU rendelet módosításáról szóló, 2014. május 15-i 600/2014/EU európai parlamenti és tanácsi rendeletre (2) és különösen annak 40. cikkére,
         tekintettel a 600/2014/EU európai parlamenti és tanácsi rendeletnek egyes fogalommeghatározások, az átláthatóság, a portfóliótömörítés, valamint a termékszintű beavatkozással és a pozíciómenedzsmenttel kapcsolatos felügyeleti intézkedések tekintetében történő kiegészítéséről szóló, 2016. május 18-i 2017/567/EU európai parlamenti és tanácsi felhatalmazáson alapuló rendeletre (3) és különösen annak 19. cikkére,
         mivel:

                     (1)

                     (EU) 2018/796 határozatában (4) az Európai Értékpapír-piaci Hatóság (ESMA) 2018. augusztus 1-i hatállyal három hónapra korlátozta a különbözeti ügyletek (CFD-k) lakossági ügyfelek részére történő forgalomba hozatalát, forgalmazását és értékesítését.

                     (2)

                     A 600/2014/EU rendelet 40. cikke (6) bekezdésének megfelelően az ESMA kellő időközönként, de legalább háromhavonta felülvizsgál minden termékintervenciós intézkedést.

                     (3)

                     A különbözeti ügyletek betiltásának ESMA általi felülvizsgálata többek között az illetékes nemzeti hatóságok (5) körében a termékintervenciós intézkedés gyakorlati megvalósításával és hatásával kapcsolatban végzett felmérésen, valamint az illetékes nemzeti hatóságok és az érdekelt felek által benyújtott kiegészítő információkon alapul.

                     (4)

                     Az illetékes nemzeti hatóságok csak korlátozott számban észlelték az ESMA termékintervenciós intézkedéseinek be nem tartását, amelyek elsősorban a kockázati figyelmeztetésekhez kapcsolódtak.

                     (5)

                     Az illetékes nemzeti hatóságok arról számoltak be, hogy 2018 augusztusában 2017 augusztusához képest összességében csökkent a CFD lakossági ügyfélszámlák száma, a kereskedési volumen és a lakossági ügyfélrészvények száma. A nyereséges lakossági ügyfélszámlák részaránya kismértékben csökkent, de ez úgy tűnik, elsősorban a kriptodevizák 2017 augusztusában fellendülő árai miatt történt. (6) Az egyes időszakok befektetői eredményeinek összehasonlítására nem csak a termékintervenciós intézkedések gyakorolnak hatást, hanem például a piaci feltételek is. A piaci feltételek 2017 augusztusában emelkedő trendet mutattak 2018 augusztusához képest. Ezen túlmenően a lakossági ügyfelek populációja megváltozott (7). Végezetül, az illetékes nemzeti hatóságok beszámolói szerint csökkent az automatikus zárások száma, valamint kevesebbszer fordult elő, hogy a számlák negatív értéket vettek fel. (8).

                     (6)

                     Az illetékes nemzeti hatóságok adatai szerint 2018 augusztusában 2017 augusztusához képest növekedett a kérésre szakmai ügyfélként kezelt ügyfelek száma is. Az ESMA tisztában van vele, hogy bizonyos CFD-szolgáltatók hirdetik a lakossági ügyfelek számára a kérésre szakmai ügyféllé minősítés lehetőségét. Azonban a lakossági ügyfél kérheti, hogy szakmai ügyfélként kezeljék, nevezetesen, amikor az ügyfél a kérelmét írásban nyújtja be a hatályos jogszabályban lefektett előírásoknak megfelelően. A szolgáltatóknak gondoskodniuk kell arról, hogy ezeknek az előírásoknak mindenkor megfeleljenek (9). Az ESMA tisztában van azzal, hogy bizonyos harmadik országbeli vállalkozások aktívan megkeresnek unióbeli ügyfeleket, illetve bizonyos unióbeli CFD-szolgáltatók lakossági ügyfelek számára hirdetik azt a lehetőséget, hogy számláikat a vállalatcsoporton belül harmadik országbeli szervezethez vigyék át. Uniós engedély vagy regisztráció hiányában azonban a harmadik országbeli vállalkozások az Unióban letelepedett vagy ott tartózkodó ügyfelek számára csak az ügyfél saját kizárólagos kezdeményezésére nyújthatnak szolgáltatást. Végezetül, az ESMA azzal is tisztában van, hogy a vállalkozások elkezdtek egyéb kockázatos befektetési termékeket is kínálni. Az ESMA továbbra is figyelemmel kíséri ezen egyéb termékek kínálatát annak megállapítása céljából, hogy szükség van-e egyéb uniós intézkedésre.

                     (7)

                     A felülvizsgálati időszak alatt az ESMA nem szerzett olyan bizonyítékot, amely megcáfolhatná az (EU) 2018/796 határozatban megfogalmazott jelentős befektetővédelmi aggályokat. Az ESMA ezért azt a következtetést vonta le, hogy az (EU) 2018/796 határozatban meghatározott jelentős befektetővédelmi aggályok továbbra is fennállnának, ha nem újítanák meg a CFD-k lakossági ügyfelek részére történő forgalomba hozatala, forgalmazása és értékesítése korlátozására vonatkozó határozatot.

                     (8)

                     A határozat elfogadása óta az uniós jog alkalmazandó szabályozási követelményei nem változtak és továbbra sem kezelik az ESMA által azonosított fenyegetést. Ezenfelül az illetékes nemzeti hatóságok sem hoztak intézkedéseket a fenyegetés kezelése érdekében, vagy a megtett intézkedések nem megfelelőek a veszély kezeléséhez. Különösen azért, mert a határozat elfogadása óta egyik illetékes nemzeti hatóság sem fogadott el a 600/2014/EU rendelet (10) 42. cikke szerinti nemzeti termékintervenciós intézkedést.

                     (9)

                     Az (EU) 2018/796 határozatban megállapított korlátozás megújítása nem jár olyan káros hatással a pénzügyi piacok hatékonyságára vagy a befektetőkre nézve, amely a lépés előnyeihez képest aránytalan lenne, és nem teremti meg a szabályozási arbitrázs kockázatát az ugyanebben a határozatban meghatározott okok miatt.

                     (10)

                     Amennyiben nem újítják meg az ideiglenes korlátozást, az ESMA valószínűnek tartja, hogy a vállalkozások ismét kínálják a CFD-ket a lakossági ügyfeleknek e termékek mögöttes kockázatával szembeni megfelelő védelmére irányuló megfelelő intézkedések nélkül, amely termékek az (EU) 2018/796 határozatban azonosított fogyasztói károkat okozták.

                     (11)

                     A fenti és az (EU) 2018/796 határozatban megállapított okokból kifolyólag az ESMA úgy határozott, hogy a jelentős befektetővédelmi aggályok kezelése érdekében a korlátozást további három hónapos időszakra megújítja.

                     (12)

                     A korlátozás megújítása során az ESMA gondosan figyelembe vett minden új releváns információt, amelyek a felülvizsgálati időszak alatt merültek fel. Ebben a vonatkozásban az ESMA olyan információt kapott, amely szerint bizonyos esetekben a CFD-szolgáltatók technológiai nehézségeket tapasztalnak a rövidített kockázati figyelmeztetés alkalmazása során, ami a marketing-szolgáltató harmadik felek által a tartós adathordozón vagy weboldalon keresztül történő kommunikációtól eltérő kommunikációhoz megszabott karakterszám-korlátozásoknak tudható be. Ezért egy kevesebb karakterrel közölt kockázati figyelmeztetést be kell vezetni ebben a megújításban.

                     (13)

                     A kevesebb karakterrel közölt kockázati figyelmeztetés nem helyettesíti a rövidített kockázati figyelmeztetést. Az új figyelmeztetés csak olyan esetekben alkalmazandó, amikor egy CFD-szolgáltató egy harmadik félre támaszkodott a termék forgalomba hozatala során, ami olyan karakterkorlátot írt elő, amely nem kompatibilis a kockázati figyelmeztetéseket jelölő karakterek számával.

                     (14)

                     A kevesebb karakterrel közölt kockázati figyelmeztetés a lakossági ügyfelek részére nyújt a veszteséges CFD lakossági számlák arányára vonatkozó információt. Azonban annak érdekében, hogy az ügyfelek figyelmét felhívják annak mérlegelésére, hogy megengedhetik-e maguknak a CFD-kbe fektetés során a veszteség magas kockázatát, ez a megújítás előírja, hogy a kevesebb karakterrel közölt kockázati figyelmeztetést tartalmazó kommunikáció tartalmazzon a CFD-szolgáltató weboldalára mutató közvetlen linket, amelyen a tartós adathordozókra vagy weboldalakra vonatkozó figyelmeztetés szerepel.

                     (15)

                     mivel a javasolt intézkedések – korlátozott mértékben – mezőgazdasági áru-alapú származtatott ügyletekkel is kapcsolatosak lehetnek, az ESMA konzultációt folytatott az 1234/2007/EK tanácsi rendelet (11) szerinti mezőgazdasági árupiacok felügyeletéért, igazgatásáért és szabályozásáért felelős állami hatóságokkal. Ezen hatóságok egyike sem emelt kifogást az intézkedések javasolt megújításával szemben.

                     (16)

                     Az ESMA értesítette a nemzeti illetékes hatóságokat e megújító határozatjavaslatról,

               ELFOGADTA EZT A HATÁROZATOT

            1. cikk
            Fogalommeghatározások
            E határozat alkalmazásában:
            a)   „különbözeti ügylet” vagy „CFD”: opciós ügylettől, határidős ügylettől, swapügylettől vagy határidős kamatláb-megállapodástól eltérő derivatív ügylet, melynek célja, hogy a birtokos számára hosszú vagy rövid kitettséget teremtsen a mögöttes eszköz árának, szintjének vagy értékének változásával szemben, függetlenül attól, hogy az eszközzel kereskedési helyszínen kereskednek-e, és melyet készpénzben kell kiegyenlíteni, vagy a felek valamelyikének választása szerint készpénzben kiegyenlíthető, de nem határidő lejárta vagy más megszűnési ok indokolja;
            b)   „kizárt nem pénzügyi előny”: bármely nem pénzügyi előny, kivéve az olyan tájékoztatást és kutatási eszközöket, amelyek CFD-kre vonatkoznak;
            c)   „kezdeti margin”: valamely CFD-ügylet megkötésének célját szolgáló befizetés, kivéve a jutalékot, tranzakciós díjakat és bármely más kapcsolódó költséget;
            d)   „kezdeti margin-védelem”: az I. mellékletben meghatározott kezdeti margin;

            e)   „automatikus biztosítékzárási védelem”: valamely lakossági ügyfél egy vagy több nyitott CFD-pozíciójának az ügyfél számára legkedvezőbb feltételekkel történő lezárása a 2014/65/EU irányelv 24. és 27. cikkével összhangban, amikor a CFD kereskedési számlán található összeg és az adott számlához kapcsolódó valamennyi nyitott CFD-pozíció nem realizált nettó nyeresége együttesen az összes ilyen nyitott CFD-pozícióhoz tartozó teljes kezdeti margin-védelem ötven százaléka alá csökken;
            f)   „negatív egyenleg elleni védelem”: valamely lakossági ügyfél egy adott CFD-szolgáltatónál lévő CFD-kereskedési számlájához kapcsolódó valamennyi CFD-ügylet kapcsán fennálló együttes kötelezettségének, az adott CFD-kereskedési számlán lévő tőke összegében meghatározott korlátja.

            2. cikk
            A CFD-k átmeneti korlátozása lakossági ügyfelek tekintetében
            A CFD-k lakossági ügyfelek részére történő forgalmazása, terjesztése vagy értékesítése kizárólag olyan esetben történhet, ahol legalább valamennyi alábbi feltétel teljesül:

                        a)

                        a CFD-szolgáltató a lakossági ügyféltől megköveteli a kezdeti margin-védelem megfizetését;

                        b)

                        a CFD-szolgáltató a lakossági ügyfél számára automatikus biztosítékzárási védelmet biztosít;

                        c)

                        a CFD-szolgáltató a lakossági ügyfél számára negatív egyenleg elleni védelmet biztosít;

                        d)

                        a CFD-szolgáltató a CFD-k forgalmazásához, terjesztéséhez vagy értékesítéséhez kapcsolódóan sem közvetlenül, sem közvetve nem biztosíthat a lakossági ügyfélnek pénzkifizetést, pénzügyi vagy kizárt nem pénzügyi előnyt, kivéve a CFD-ken realizált nyereséget;

                        e)

                        a CFD-szolgáltató sem közvetlenül, sem közvetve nem küldhet, illetve lakossági ügyfelek számára hozzáférhető módon nem tehet közzé a CFD-k forgalmazásához, terjesztéséhez vagy értékesítéséhez kapcsolódó információt, kivéve, ha az tartalmazza II. mellékletben meghatározott és ott megadott feltételeknek megfelelő kockázati figyelmeztetést.

            3. cikk
            A megkerülésben való részvétel tilalma
            Tilos a tudatos és szándékos részvétel az olyan tevékenységekben, amelyek célja vagy hatása a 2. cikkben említett követelmények megkerülése, ideértve a CFD-szolgáltató helyettesítőjeként történő fellépést is.

            4. cikk
            Hatálybalépés és alkalmazás
            E határozat az Európai Unió Hivatalos Lapjában való közzétételt követő napon lép hatályba.
            E határozatot 2018. november 1-től, három hónapig kell alkalmazni.

            Kelt Párizsban, 2018. október 23-án.

                  a felügyeleti tanács részéről

               Steven MAIJOOR

                  elnök

            (1)  HL L 331., 2010.12.15., 84. o.

            (2)  HL L 173., 2014.6.12., 84. o.

            (3)  HL L 87., 2017.3.31., 90. o.

            (4)  Az Európai Értékpapír-piaci Hatóság 2018. május 22-i (EU) 2018/796 határozata a különbözeti ügyletek ideiglenes korlátozásáról az Európai Unióban, a 600/2014/EU európai parlamenti és tanácsi rendelet 40. cikkének megfelelően (HL L 136., 2018.6.1., 50. o.).

            (5)  23 illetékes nemzeti hatóság válaszolt a felmérésre: Financial Services and Markets Authority/Pénzügyi Szolgáltatások és Piaci Hatóság (BE – FSMA), Cseh Nemzeti Bank (CZ – CNB), Finanstilsynet (DK-Finanstilsynet), Bundesanstalt für Finanzdienstleistungsaufsicht/Szövetségi Pénzügyi Felügyeleti Hatóság (DE – BaFin), Central Bank of Ireland/Írország Központi Bankja (IE – CBI), Ελληνική Επιτροπή Κεφαλαιαγοράς/Görög Tőkepiaci Bizottság (EL-HCMC), Comisión Nacional del Mercado de Valores/Nemzeti Értékpapírpiaci Bizottság (ES – CNMV), Autorité des Marchés Financiers/Pénzügyi Piaci Hatóság (FR – AMF), Commissione Nazionale per le Società e la Borsa/Vállalatok és tőzsdék országos bizottsága (IT – Consob), Cyprus Securities and Exchange Commission/Ciprusi Értékpapír- és Tőzsdebizottság (CY-CySEC), Finanšu un kapitāla tirgus komisija/Pénzügyi és Tőkepiaci Bizottság (LV – FKTK), Commission de Surveillance du Secteur Financier/Pénzügyi Szektor Felügyelő Bizottsága (LU – CSSF), Magyar Nemzeti Bank (HU – MNB), Malta Financial Services Authority/Máltai Pénzügyi Szolgáltatások Hatósága (MT – MFSA), Autoriteit Financiële Markten/Pénzügyi Piaci Hatóság (NL-AFM), Financial Market Authority/Pénzügyi Piaci Hatóság (AT – FMA), Komisja Nadzoru Finansowego/Lengyel pénzügyi felügyeleti hatóság (PL – KNF), Comissão do Mercado de Valores Mobiliários/Értékpapírpiaci Bizottság (PT – CMVM), Romániai Pénzügyi Felügyelet (RO – FSA), Agencija za trg vrednostnih papirjev/Értékpapírpiaci Ügynökség (SI – ATVP), Finnországi Pénzügyi Felügyelet (FI – FSA), Financial Conduct Authority/Pénzügyi irányító hatóság (UK- FCA), Fjármálaeftirlitið/Pénzügyi Szervezetek Állami Felügyelete (IS – FME).

            (6)  Például a bitcoinok esetében a 2017. július 31. és augusztus 31. között + 65,8 % volt az ár százalékos változása a 2018-nak ugyanezen időszakában mért - 9,3 %-kal összevetve (elérhető a Coindesk.com oldalon – https://www.coindesk.com/).

            (7)  Valamint a következők miatt: a lakossági ügyfelek átminősítése kérésre szakmai ügyfelekké, illetve aktív lakossági ügyfelek, akik esetleg számlájukat harmadik országbeli szolgáltatókhoz helyezték át.

            (8)  2018 augusztusában lépett hatályba a negatív egyenleg elleni védelem. Azonban a piaci árfolyamcsúszás ahhoz vezethet, hogy az ügyfelet eredetileg kizárják egy olyan áron, amely negatív sajáttőkét eredményez, a számlán a szolgáltató pedig újból jóváírja a nulla tőke egyenlegét, hogy megfeleljen a negatív egyenleg elleni védelem új követelményének. Ez volt a helyzet a 2017 augusztusában negatív egyenleg elleni védelmet kínáló szolgáltatók esetében is.

            (9)  A pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról szóló, 2014. május 15-i európai parlamenti és tanácsi 2014/65/EU irányelve II. mellékletének II. szakasza (HL L 173., 2014.6.12., 349. o.). Lásd még az MiFID II és az MiFIR befektetővédelemre és a közvetítőkre vonatkozó ESMA kérdések és válaszok (ESMA35-43-349) 11. szakaszát, amelyben az ESMA meghatározza azokat a gyakorlatokat, amelyekhez a befektetési vállalkozások nem folyamodhatnak a kérésre szakmai ügyféllé történő minősítésre vonatkozó jogi előírások alkalmazása során. A 11. szakaszt 2018. május 25-én frissítették utoljára.

            (10)  2018. június 4-én az egyik EGT EFTA állam illetékes hatósága, a NO-Finanstilsynet, nemzeti termékintervenciós intézkedéseket fogadott el, amelyek feltételei és időbeli hatálya megegyezik az ESMA intézkedésével.

            (11)  A Tanács 2007. október 22-i 1234/2007/EK rendelete a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről („az egységes közös piacszervezésről szóló rendelet”) (HL L 299., 2007.11.16., 1. o.).

            I. MELLÉKLET

               KEZDETIMARGIN-SZÁZALÉKOK A MÖGÖTTES ESZKÖZ TÍPUSA SZERINT

                        a)

                        a CFD nominális értékének 3,33 %-a, ha a mögöttes devizapár a következő devizák közül kettőből tevődik össze: US dollár, euro, japán jen, font sterling, kanadai dollár vagy svájci frank;

                        b)

                        a CFD nominális értékének 5 %-a, ha a mögöttes index, devizapár vagy árutermék:

                                    i.

                                    az alábbi részvényindexek bármelyike: Financial Times Stock Exchange 100 (FTSE 100); Cotation Assistée en Continu 40 (CAC 40); Deutsche Bourse AG German Stock Index 30 (DAX30); Dow Jones Industrial Average (DJIA); Standard & Poors 500 (S&P 500); NASDAQ Composite Index (NASDAQ), NASDAQ 100 Index (NASDAQ 100); Nikkei Index (Nikkei 225); Standard & Poors/Australian Securities Exchange 200 (ASX 200); EURO STOXX 50 Index (EURO STOXX 50);

                                    ii.

                                    olyan devizapár, amelynek legalább egyik eleme a fenti (a) pontban fel nem sorolt deviza; vagy

                                    iii.

                                    arany;

                        c)

                        a CFD nominális értékének 10 %-a, ha a mögöttes árutermék vagy részvényindex árutermék vagy a fenti (b) pontban fel nem sorolt részvényindex;

                        d)

                        a CFD nominális értékének 50 %-a, ha a mögöttes eszköz kriptodeviza; vagy

                        e)

                        a CFD nominális értékének 20 %-a, ha a mögöttes eszköz:

                                    i.

                                    részvény; vagy

                                    ii.

                                    e mellékletben másképpen nem említett eszköz.

            II. MELLÉKLET

               KOCKÁZATI FIGYELMEZTETÉSEK

            A. SZAKASZ

               Kockázati figyelmeztetések feltételei

                        1.

                        A kockázati figyelmeztetést olyan formában kell közzétenni, ami hangsúlyossá teszi, betűmérete legalább a legjellemzőbb betűmérettel legyen egyenlő, és ugyanazon a nyelven kell megfogalmazni, amit a közlésben vagy közzétett információban használnak.

                        2.

                        Ha a közlés vagy közzétett információ tartós adathordozón vagy weboldalon található, akkor a kockázati figyelmeztetést a B. szakaszban meghatározott formátumban kell megtenni.

                        3.

                        Ha a közlés vagy a közzétett információ tartós adathordozótól, illetve weboldaltól eltérő adathordozón található, akkor a kockázati figyelmeztetést a C. szakaszban meghatározott formátumban kell megtenni.

                        4.

                        A 2. és 3. bekezdésektől eltérve, ha a B. vagy C. szakaszban meghatározott formátumban lévő kockázati figyelmeztetésben szereplő karakterek száma meghaladja a marketing-szolgáltató harmadik fél általános szerződési feltételeiben megengedett karakterszámkorlátot, a kockázati figyelmeztetés szerepelhet a D. szakaszban meghatározott formátumban is.

                        5.

                        Ha a kockázati figyelmeztetés a D. szakaszban meghatározott formátumban szerepel, a közlésnek vagy a közzétett információnak tartalmazni kell a CFD-szolgáltató weboldalára mutató közvetlen linket is, amelyen a kockázati figyelmeztetés a B. szakaszban meghatározott formátumban szerepel.

                        6.

                        A kockázati figyelmeztetésben szerepelnie kell a naprakész, szolgáltatóspecifikus százalékos veszteségnek, melyet a CFD-szolgáltató által lakossági ügyfeleknek vezetett veszteséges CFD-kereskedési számlák százalékos aránya alapján kell kiszámolni. A számítást háromhavonta el kell végezni, és a számítás napját megelőző 12 hónapos időszakot kell lefednie („12 hónapos számítási időszak”). A számítás célja:

                                    a)

                                    egy adott, lakossági ügyfélhez tartozó CFD-kereskedési számla akkor minősül veszteségesnek, ha a CFD-kereskedési számlához kapcsolódó CFD-k valamennyi realizált és nem realizált nettó nyereségének összege a 12 hónapos számítási időszak alatt negatív;

                                    b)

                                    a CFD-kereskedési számlához tartartozó CFD-kkel kapcsolatos minden költséget bele kell foglalni a számításba, így valamennyi díjat, illetéket és jutalékot is;

                                    c)

                                    a következő tételeket figyelmen kívül kell hagyni a számításból:

                                                i.

                                                minden olyan CFD-kereskedési számla, amelyhez a számítási időszakban nem kapcsolódott nyitott CFD;

                                                ii.

                                                a CFD-kereskedési számlához kapcsolódó, CFD-től eltérő termékeken elért nyereség vagy veszteség;

                                                iii.

                                                a CFD-kereskedési számlára befizetett vagy onnan felvett összegek;

                        7.

                        A 2-6. bekezdésektől eltérve, ha az utolsó 12 hónapos számítási időszakban a CFD-szolgáltató nem értékesített nyitott CFD-t egy lakossági ügyfélhez tartozó CFD-kereskedési számlához kapcsolódóan, akkor a CFD-szolgáltató az E.-G. szakaszokban meghatározott formátumú, szabványos kockázati figyelmeztetést használja megfelelő módon.

                  B. SZAKASZ

               Szolgáltatóspecifikus kockázati figyelmeztetés tartós adathordozón és weboldalon

                        A CFD összetett eszköz, és a tőkeáttétel miatt a hirtelen veszteség jelentős kockázatával jár.

                           Ennél a szolgáltatónál a lakossági befektetői számlák [a szolgáltatóra jellemző százalék] %-án veszteség keletkezik a CFD-kereskedés során.

                        Fontolja meg, hogy érti-e a CFD-k működését és hogy megengedheti-e magának a veszteség magas kockázatát.

                  C. SZAKASZ

               Rövidített szolgáltatóspecifikus kockázati figyelmeztetés

                           Ennél a szolgáltatónál a lakossági befektetői számlák [a szolgáltatóra jellemző százalék] %-án veszteség keletkezik a CFD-kereskedés során.

                        Fontolja meg, hogy megengedheti-e magának a veszteség magas kockázatát.

                  D. SZAKASZ

               Kevesebb karakterrel közölt szolgáltató-specifikus kockázati figyelmeztetés

               A lakossági CFD-számlák [a szolgáltatóra jellemző százalék] %-án veszteség keletkezik.

            E. SZAKASZ

               Szabványos kockázati figyelmeztetés tartós adathordozón és weboldalon

                        A CFD összetett eszköz, és a tőkeáttétel miatt a hirtelen veszteség jelentős kockázatával jár.

                           A lakossági befektetői számlák 74–89 %-án veszteség keletkezik a CFD-kereskedés során.

                        Fontolja meg, hogy érti-e a CFD-k működését és hogy megengedheti-e magának a veszteség magas kockázatát.

                  F. SZAKASZ

               Rövidített szabványos kockázati figyelmeztetés

                           A lakossági befektetői számlák 74–89 %-án veszteség keletkezik a CFD-kereskedés során.

                        Fontolja meg, hogy megengedheti-e magának a veszteség magas kockázatát.

                  G. SZAKASZ

               Kevesebb karakterrel közölt szabványos kockázati figyelmeztetés

               A lakossági CFD-számlák 74–89 %-án veszteség keletkezik.


title: A Tanács (EU) 2018/1651 határozata (2018. október 31.) a tagállamok által az Európai Fejlesztési Alapba fizetendő, a 2018. évi harmadik részletet is magában foglaló pénzügyi hozzájárulásról

text:
                  6.11.2018

                  HU

                  Az Európai Unió Hivatalos Lapja

                  L 275/14

         A TANÁCS (EU) 2018/1651 HATÁROZATA
         (2018. október 31.)
         a tagállamok által az Európai Fejlesztési Alapba fizetendő, a 2018. évi harmadik részletet is magában foglaló pénzügyi hozzájárulásról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és az Európai Unió működéséről szóló szerződésre,
         tekintettel az Európai Unió tagállamai kormányainak a Tanács keretében ülésező képviselői között az AKCS–EU partnerségi megállapodással összhangban a 2014–2020 közötti időtartamra szóló többéves pénzügyi keret értelmében nyújtandó európai uniós támogatás finanszírozásáról, valamint az Európai Unió működéséről szóló szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra (1) és különösen annak 7. cikke (2) bekezdésére,
         tekintettel a 11. Európai Fejlesztési Alapra alkalmazandó pénzügyi szabályzatról szóló, 2015. március 2-i (EU) 2015/323 tanácsi rendeletre (2) (a továbbiakban: a 11. EFA-ra alkalmazandó pénzügyi szabályzat) és különösen annak 21. cikke (2) bekezdésére,
         tekintettel az Európai Bizottság javaslatára,
         mivel:

                     (1)

                     A 11. EFA-ra alkalmazandó pénzügyi szabályzat 21. cikkének (5) bekezdésében meghatározott eljárás alapján a Bizottság 2018. október 10-ig javaslatot terjeszt elő, amelyben feltünteti a) a 2018. évre vonatkozó hozzájárulás harmadik részletének összegét, valamint b) a 2018. évre vonatkozó hozzájárulásnak a felülvizsgált éves összegét, amennyiben az összeg eltér a tényleges igényektől.

                     (2)

                     Az Európai Beruházási Bank (EBB) a 11. EFA-ra alkalmazandó pénzügyi szabályzat 52. cikkével összhangban megküldte a Bizottságnak az általa kezelt eszközök kötelezettségvállalásaira és kifizetéseire vonatkozó aktualizált becsléseket.

                     (3)

                     A 11. EFA-ra alkalmazandó pénzügyi szabályzat 22. cikkének (1) bekezdése úgy rendelkezik, hogy a hozzájárulások lehívása során először a korábbi Európai Fejlesztési Alapokra (EFA) meghatározott összegeket kell felhasználni. Következésképpen a 11. EFA-ból a Bizottságnak kell pénzösszegeket lehívnia.

                     (4)

                     2018. július 9-én a Tanács elfogadta az (EU) 2018/965 határozatot (3), amely a 2018. évi tagállami EFA-hozzájárulások éves összegét az Európai Bizottság esetében 4 250 000 000 EUR-ban, az EBB esetében pedig 250 000 000 EUR-ban állapította meg,

               ELFOGADTA EZT A HATÁROZATOT:

            1. cikk
            Az EFA-hoz történő, 2018. évre szóló hozzájárulások harmadik részleteként a Bizottságnak és az EBB-nek a tagállamok által fizetendő egyes összegeket a mellékletben található táblázat tartalmazza.

            2. cikk
            Ez a határozat az elfogadásának napján lép hatályba.

            Kelt Brüsszelben, 2018. október 31-én.

                  a Tanács részéről

                  az elnök

               J. BOGNER-STRAUSS

            (1)  HL L 210., 2013.8.6., 1. o.

            (2)  HL L 58., 2015.3.3., 17. o.

            (3)  A Tanács (EU) 2018/965 határozata (2018. július 6.) a tagállamok által az Európai Fejlesztési Alapba fizetendő, a 2018. évre szóló második részletet és módosított éves összeget is magában foglaló pénzügyi hozzájárulásokról (HL L 172., 2018.7.9., 4. o.).

            MELLÉKLET

                        TAGÁLLAMOK

                        A 10. EFA-ra vonatkozó kulcs (%)

                        A 11. EFA-ra vonatkozó kulcs (%)

                        2018. évi 3. részlet (EUR)

                        Összesen

                        Bizottság

                        EBB

                        11. EFA

                        10. EFA

                        BELGIUM

                        3,53

                        3,24927

                        29 243 430,00

                        0,00

                        29 243 430,00

                        BULGÁRIA

                        0,14

                        0,21853

                        1 966 770,00

                        0,00

                        1 966 770,00

                        CSEH KÖZTÁRSASÁG

                        0,51

                        0,79745

                        7 177 050,00

                        0,00

                        7 177 050,00

                        DÁNIA

                        2,00

                        1,98045

                        17 824 050,00

                        0,00

                        17 824 050,00

                        NÉMETORSZÁG

                        20,50

                        20,57980

                        185 218 200,00

                        0,00

                        185 218 200,00

                        ÉSZTORSZÁG

                        0,05

                        0,08635

                        777 150,00

                        0,00

                        777 150,00

                        ÍRORSZÁG

                        0,91

                        0,94006

                        8 460 540,00

                        0,00

                        8 460 540,00

                        GÖRÖGORSZÁG

                        1,47

                        1,50735

                        13 566 150,00

                        0,00

                        13 566 150,00

                        SPANYOLORSZÁG

                        7,85

                        7,93248

                        71 392 320,00

                        0,00

                        71 392 320,00

                        FRANCIAORSZÁG

                        19,55

                        17,81269

                        160 314 210,00

                        0,00

                        160 314 210,00

                        HORVÁTORSZÁG

                        0,00

                        0,22518

                        2 026 620,00

                        0,00

                        2 026 620,00

                        OLASZORSZÁG

                        12,86

                        12,53009

                        112 770 810,00

                        0,00

                        112 770 810,00

                        CIPRUS

                        0,09

                        0,11162

                        1 004 580,00

                        0,00

                        1 004 580,00

                        LETTORSZÁG

                        0,07

                        0,11612

                        1 045 080,00

                        0,00

                        1 045 080,00

                        LITVÁNIA

                        0,12

                        0,18077

                        1 626 930,00

                        0,00

                        1 626 930,00

                        LUXEMBURG

                        0,27

                        0,25509

                        2 295 810,00

                        0,00

                        2 295 810,00

                        MAGYARORSZÁG

                        0,55

                        0,61456

                        5 531 040,00

                        0,00

                        5 531 040,00

                        MÁLTA

                        0,03

                        0,03801

                        342 090,00

                        0,00

                        342 090,00

                        HOLLANDIA

                        4,85

                        4,77678

                        42 991 020,00

                        0,00

                        42 991 020,00

                        AUSZTRIA

                        2,41

                        2,39757

                        21 578 130,00

                        0,00

                        21 578 130,00

                        LENGYELORSZÁG

                        1,30

                        2,00734

                        18 066 060,00

                        0,00

                        18 066 060,00

                        PORTUGÁLIA

                        1,15

                        1,19679

                        10 771 110,00

                        0,00

                        10 771 110,00

                        ROMÁNIA

                        0,37

                        0,71815

                        6 463 350,00

                        0,00

                        6 463 350,00

                        SZLOVÉNIA

                        0,18

                        0,22452

                        2 020 680,00

                        0,00

                        2 020 680,00

                        SZLOVÁKIA

                        0,21

                        0,37616

                        3 385 440,00

                        0,00

                        3 385 440,00

                        FINNORSZÁG

                        1,47

                        1,50909

                        13 581 810,00

                        0,00

                        13 581 810,00

                        SVÉDORSZÁG

                        2,74

                        2,93911

                        26 451 990,00

                        0,00

                        26 451 990,00

                        EGYESÜLT KIRÁLYSÁG

                        14,82

                        14,67862

                        132 107 580,00

                        0,00

                        132 107 580,00

                        EU-28 ÖSSZESEN

                        100,00

                        100,00

                        900 000 000,00

                        0,00

                        900 000 000,00


A Bizottság 2018.10.22-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9060 - HP / Apogee Group Limited) a 139/2004/EK tanácsi rendelet alapján (Csak az angol nyelvű szöveg hiteles.)


title: A Tanács (KKPB) 2018/1797 határozata (2018. november 19.) a PESCO keretében kidolgozandó projektek listájának összeállításáról szóló (KKBP) 2018/340 határozat módosításáról és aktualizálásáról

text:
                  21.11.2018

                  HU

                  Az Európai Unió Hivatalos Lapja

                  L 294/18

         A TANÁCS (KKPB) 2018/1797 HATÁROZATA
         (2018. november 19.)
         a PESCO keretében kidolgozandó projektek listájának összeállításáról szóló (KKBP) 2018/340 határozat módosításáról és aktualizálásáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 46. cikke (6) bekezdésére,
         tekintettel az állandó strukturált együttműködés (PESCO) létrehozásáról és a részt vevő tagállamok jegyzékének meghatározásáról szóló, 2017. december 11-i (KKBP) 2017/2315 tanácsi határozatra (1),
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2017. december 11-én elfogadta a (KKBP) 2017/2315 határozatot.

                     (2)

                     A (KKBP) 2017/2315 határozat 4. cikke (2) bekezdésének e) pontja úgy rendelkezik, hogy a Tanács összeállítja az állandó strukturált együttműködés (PESCO) keretében kidolgozandó projektek listáját, amelynek tükröznie kell mind a képességfejlesztéshez nyújtandó támogatást, mind a közös biztonság- és védelempolitika (KBVP) műveleteinek és misszióinak az eszközöknek és képességeknek megfelelő érdemi támogatás biztosítását.

                     (3)

                     A Tanács 2018. március 6-án elfogadta a PESCO keretében kidolgozandó projektek listájának összeállításáról szóló (KKBP) 2018/340 határozatot (2).

                     (4)

                     A Tanács 2018. március 6-án elfogadta a PESCO végrehajtására vonatkozó ütemtervről szóló ajánlást (3) (a továbbiakban: az ajánlás).

                     (5)

                     Az ajánlás 9. pontja kimondta, hogy helyénvaló, hogy a Tanács a PESCO-projektek listáját 2018 novemberéig aktualizálja, hogy a (KKBP) 2017/2315 határozat 5. cikkében foglalt eljárásnak megfelelően felvegye abba a soron következő projekteket, az említett határozat pedig előírja különösen azt, hogy az Unió külügyi és biztonságpolitikai főképviselője (a továbbiakban: a főképviselő) – a PESCO titkársága által elvégzett értékelés és az Európai Unió Katonai Bizottságának (EUKB) katonai tanácsa alapján – ajánlást tehet a PESCO-projektek meghatározásáról és értékeléséről szóló tanácsi határozatokra.

                     (6)

                     A Tanács 2018. június 25-én elfogadta a PESCO-projektekre vonatkozó közös irányítási szabálykészlet létrehozásáról szóló (KKBP) 2018/909 határozatot (4).

                     (7)

                     A főképviselő 2018. október 11-én benyújtotta a Tanácsnak a PESCO keretében kidolgozandó projektjavaslatok meghatározására és értékelésére vonatkozó ajánlását.

                     (8)

                     A Politikai és Biztonsági Bizottság 2018. november 13-án megállapodott a PESCO keretében kidolgozandó projektjavaslatok meghatározására és értékelésére vonatkozó főképviselői ajánlásról szóló, az EUKB katonai tanácsában foglalt ajánlásokról.

                     (9)

                     A Tanácsnak ezért a (KKBP) 2018/340 határozatot módosítania és aktualizálnia kell,

               ELFOGADTA EZT A HATÁROZATOT:

            1. cikk
            A (KKBP) 2018/340 határozat a következőképpen módosul:

                        1.

                        Az 1. cikkben szereplő lista a következő projektekkel egészül ki:

                                    „18.

                                    „Hot and high” helikoptervezetői kiképzés (H3 kiképzés)

                                    19.

                                    Közös uniós hírszerzési iskola

                                    20.

                                    Uniós vizsgaközpontok és tudásfelmérő központok

                                    21.

                                    Integrált önjáró földi gépjármű-rendszer (Unmanned Ground System, UGS)

                                    22.

                                    Uniós látóhatáron túli hatótávolságú földi harctéri rakétarendszerek (EU Beyond Line Of Sight (BLOS) Land Battlefield Missile Systems)

                                    23.

                                    Bevethető moduláris vízfelszín alatti beavatkozási képesség csomag (DIVEPACK)

                                    24.

                                    Európai közepes magasságú, nagy hatótávolságú, pilóta nélküli rendszer – Európai MALE RPAS (Eurodrone)

                                    25.

                                    TIGER Mark III európai harci helikopterek

                                    26.

                                    Pilóta nélküli légijármű-rendszer elhárítás (Counter Unmanned Aerial System, C-UAS)

                                    27.

                                    Európai magaslégköri léghajó-platform – kitartó hírszerzési, megfigyelési és felderítési képesség (European High Atmosphere Airship Platform (EHAAP) – Persistent Intelligence, Surveillance and Reconnaissance (ISR) Capability)

                                    28.

                                    Egyetlen, taktikai vezetési és vezetés-irányítási (C2) állomás a bevethető különleges műveleti egységek számára a kisebb együttes műveletekben – „SOCC for SJO”

                                    29.

                                    Elektronikai hadviselési képesség és interoperabilitási program a jövőbeli közös hírszerzési, megfigyelési és felderítési (JISR) együttműködés számára

                                    30.

                                    Vegyi, biológiai, radiológiai és nukleáris (CBRN) megfigyelés, mint szolgáltatás (CBRN SaaS)

                                    31.

                                    Közös állomásoztatás („Co-basing”)

                                    32.

                                    Geometeorológiai és oceanográfiai (GeoMETOC) támogatáskoordináló elem (GMSCE)

                                    33.

                                    Uniós rádiónavigációs rendszer (EURAS)

                                    34.

                                    Európai katonai űrmegfigyelési információs hálózat (European Military Space Surveillance Awareness Network, EU-SSA-N)”.

                        2.

                        A 2. cikk helyébe a következő szöveg lép:

                           „2. cikk
                           Az egyes projektek tekintetében a projekttagok jegyzékét az I. melléklet tartalmazza.”

                        3.

                        A határozat a következő cikkel egészül ki:

                           „2a. cikk
                           Tájékoztatás céljából az egyes projektek tekintetében a projekttagok egységes szerkezetbe foglalt, aktualizált jegyzéke a II. mellékletben található.”

                        4.

                        A melléklet a következőképpen módosul:

                                    a)

                                    a melléklet megnevezése „I. melléklet”-re módosul;

                                    b)

                                    a táblázat az e határozat I. mellékletében foglalt bejegyzésekkel egészül ki.

                        5.

                        A határozat az e határozat II. mellékletében található szöveggel, mint II. melléklettel egészül ki.

            2. cikk
            Ez a határozat az elfogadásának napján lép hatályba.

            Kelt Brüsszelben, 2018. November 19-én.

                  a Tanács részéről

                  az elnök

               F. MOGHERINI

            (1)  HL L 331., 2017.12.14., 57. o.

            (2)  HL L 65., 2018.3.8., 24. o.

            (3)  HL C 88., 2018.3.8., 1. o.

            (4)  HL L 161., 2018.6.26., 37. o.

            I. MELLÉKLET

                           Projekt

                           Projekttagok

                                       „18.

                                       »Hot and high« helikoptervezetői kiképzés (H3 kiképzés)

                           Görögország, Olaszország, Románia

                                       19.

                                       Közös uniós hírszerzési iskola

                           Görögország, Ciprus

                                       20.

                                       Uniós vizsgaközpontok és tudásfelmérő központok

                           Franciaország, Svédország, Spanyolország, Szlovákia

                                       21.

                                       Integrált önjáró földi gépjármű-rendszer (Unmanned Ground System, UGS)

                           Észtország, Belgium, Csehország, Spanyolország, Franciaország, Lettország, Magyarország, Hollandia, Lengyelország, Finnország

                                       22.

                                       Uniós látóhatáron túli hatótávolságú földi harctéri rakétarendszerek (EU Beyond Line Of Sight (BLOS) Land Battlefield Missile Systems)

                           Franciaország, Belgium, Ciprus

                                       23.

                                       Bevethető moduláris vízfelszín alatti beavatkozási képesség csomag (DIVEPACK)

                           Bulgária, Görögország, Franciaország

                                       24.

                                       Európai közepes magasságú, nagy hatótávolságú, pilóta nélküli rendszer – Európai MALE RPAS (Eurodrone)

                           Németország, Csehország, Spanyolország, Franciaország, Olaszország

                                       25.

                                       TIGER Mark III európai harci helikopterek

                           Franciaország, Németország, Spanyolország

                                       26.

                                       Pilóta nélküli légijármű-rendszer elhárítás (Counter Unmanned Aerial System, C-UAS)

                           Olaszország, Csehország

                                       27.

                                       Európai magaslégköri léghajó-platform – kitartó hírszerzési, megfigyelési és felderítési képesség (European High Atmosphere Airship Platform (EHAAP) – Persistent Intelligence, Surveillance and Reconnaissance (ISR) Capability)

                           Olaszország, Franciaország

                                       28.

                                       Egyetlen, taktikai vezetési és vezetés-irányítási (C2) állomás a bevethető különleges műveleti egységek számára a kisebb együttes műveletekben – »SOCC for SJO«

                           Görögország, Ciprus

                                       29.

                                       Elektronikai hadviselési képesség és interoperabilitási program a jövőbeli közös hírszerzési, megfigyelési és felderítési (JISR) együttműködés számára

                           Csehország, Németország

                                       30.

                                       Vegyi, biológiai, radiológiai és nukleáris (CBRN) megfigyelés, mint szolgáltatás (CBRN SaaS)

                           Ausztria, Franciaország, Horvátország, Magyarország, Szlovénia

                                       31.

                                       Közös bázisok használata (»Co-basing«)

                           Franciaország, Belgium, Csehország, Németország, Spanyolország, Hollandia

                                       32.

                                       Geometeorológiai és oceanográfiai (GeoMETOC) támogatáskoordináló elem (GMSCE)

                           Németország, Görögország, Franciaország, Románia

                                       33.

                                       Uniós rádiónavigációs rendszer (EURAS)

                           Franciaország, Belgium, Németország, Spanyolország, Olaszország

                                       34.

                                       Európai katonai űrmegfigyelési információs hálózat (European Military Space Surveillance Awareness Network, EU-SSA-N)

                           Olaszország, Franciaország”

            II. MELLÉKLET
            „

                     II. MELLÉKLET

                        AZ EGYES PROJEKTEK TEKINTETÉBEN A PROJEKTTAGOK EGYSÉGES SZERKEZETBE FOGLALT, AKTUALIZÁLT JEGYZÉKE

                                 Projekt

                                 Projekttagok

                                             1.

                                             Európai Egészségügyi Parancsnokság (European Medical Command)

                                 Németország, Csehország, Spanyolország, Franciaország, Olaszország, Hollandia, Románia, Szlovákia, Svédország

                                             2.

                                             Biztonságos európai szoftverirányítású rádió (European Secure Software defined Radio – ESSOR)

                                 Franciaország, Belgium, Németország, Spanyolország, Olaszország, Hollandia, Lengyelország, Portugália, Finnország

                                             3.

                                             Európai Logisztikai Csomópontok Hálózata és Művelettámogatási Hálózat (Network of Logistic Hubs in Europe and Support to Operations)

                                 Németország, Belgium, Bulgária, Görögország, Spanyolország, Franciaország, Horvátország, Olaszország, Ciprus, Magyarország, Hollandia, Lengyelország, Szlovénia, Szlovákia

                                             4.

                                             Katonai mobilitás

                                 Hollandia, Belgium, Bulgária, Csehország, Németország, Észtország, Görögország, Spanyolország, Franciaország, Horvátország, Olaszország, Ciprus, Lettország, Litvánia, Luxemburg, Magyarország, Ausztria, Lengyelország, Portugália, Románia, Szlovénia, Szlovákia, Finnország, Svédország

                                             5.

                                             Az Európai Unió kiképzési misszióihoz kapcsolódó kompetenciaközpont (European Union Training Mission Competence Centre – EU TMCC)

                                 Németország, Belgium, Csehország, Írország, Spanyolország, Franciaország, Olaszország, Luxemburg, Hollandia, Portugália, Ausztria, Románia, Svédország

                                             6.

                                             Az európai haderők európai képzéstanúsítási központja (European Training Certification Centre for European Armies)

                                 Olaszország, Görögország

                                             7.

                                             Energiaügyi műveleti funkció (Energy Operational Function – EOF)

                                 Franciaország, Belgium, Spanyolország, Olaszország

                                             8.

                                             Telepíthető katonai katasztrófaelhárítási képességcsomag (Deployable Military Disaster Relief Capability Package)

                                 Olaszország, Görögország, Spanyolország, Horvátország, Ausztria

                                             9.

                                             Tengeri (fél-)autonóm aknamentesítő rendszerek (Maritime (semi-) Autonomous Systems for Mine Countermeasures – MAS MCM)

                                 Belgium, Görögország, Lettország, Hollandia, Lengyelország, Portugália, Románia

                                             10.

                                             Tengeri és a kikötőket érintő felügyelet és védelem (Harbour & Maritime Surveillance and Protection – HARMSPRO)

                                 Olaszország, Görögország, Lengyelország, Portugália

                                             11.

                                             A tengerfelügyelet javítása (Upgrade of Maritime Surveillance)

                                 Görögország, Bulgária, Írország, Spanyolország, Horvátország, Olaszország, Ciprus

                                             12.

                                             A kiberfenyegetésekre és kiberbiztonsági eseményekre való reagálással kapcsolatos információmegosztási platform (Cyber Threats and Incident Response Information Sharing Platform)

                                 Görögország, Spanyolország, Olaszország, Ciprus, Magyarország, Ausztria, Portugália

                                             13.

                                             Kiberbiztonsági eseményekkel foglalkozó gyorsreagálású csoportok, valamint kölcsönös segítségnyújtás a kiberbiztonság területén (Cyber Rapid Response Teams and Mutual Assistance in Cyber Security)

                                 Litvánia, Észtország, Spanyolország, Franciaország, Horvátország, Hollandia, Lengyelország, Románia, Finnország

                                             14.

                                             Stratégiai vezetési és irányítási (C2) rendszer a KBVP-missziók és -műveletek vonatkozásában (Strategic Command and Control (C2) System for CSDP Missions and Operations)

                                 Spanyolország, Franciaország, Németország, Olaszország, Portugália

                                             15.

                                             Páncélozott csapatszállító harcjármű / kétéltű rohamjármű / könnyű páncélozott jármű (Armoured Infantry Fighting Vehicle / Amphibious Assault Vehicle / Light Armoured Vehicle)

                                 Olaszország, Görögország, Szlovákia

                                             16.

                                             Közvetett irányzású tűztámogatás (Indirect Fire Support – EuroArtillery)

                                 Szlovákia, Olaszország

                                             17.

                                             Az Európai Unió által vezetett erők válságelhárítási műveleti központja (EUFOR Crisis Response Operation Core – EUFOR CROC)

                                 Németország, Spanyolország, Franciaország, Olaszország, Ciprus

                                             18.

                                             „Hot and high” helikoptervezetői kiképzés (H3 kiképzés)

                                 Görögország, Olaszország, Románia

                                             19.

                                             Közös uniós hírszerzési iskola

                                 Görögország, Ciprus

                                             20.

                                             Uniós vizsgaközpontok és tudásfelmérő központok

                                 Franciaország, Svédország, Spanyolország, Szlovákia

                                             21.

                                             Integrált önjáró földi gépjármű-rendszer (Unmanned Ground System, UGS)

                                 Észtország, Belgium, Csehország, Spanyolország, Franciaország, Lettország, Magyarország, Hollandia, Lengyelország, Finnország

                                             22.

                                             Uniós látóhatáron túli hatótávolságú (BLOS) földi harctéri rakétarendszerek

                                 Franciaország, Belgium, Ciprus

                                             23.

                                             Bevethető moduláris vízfelszín alatti beavatkozási képesség csomag (DIVEPACK)

                                 Bulgária, Görögország, Franciaország

                                             24.

                                             Európai közepes magasságú, nagy hatótávolságú, pilóta nélküli rendszer – Európai MALE RPAS (Eurodrone)

                                 Németország, Csehország, Spanyolország, Franciaország, Olaszország

                                             25.

                                             TIGER Mark III európai harci helikopterek

                                 Franciaország, Németország, Spanyolország

                                             26.

                                             Pilóta nélküli légijármű-rendszer elhárítás (C-UAS)

                                 Olaszország, Csehország

                                             27.

                                             Európai magaslégköri léghajó-platform – kitartó hírszerzési, megfigyelési és felderítési képesség (European High Atmosphere Airship Platform (EHAAP) – Persistent Intelligence, Surveillance and Reconnaissance (ISR) Capability)

                                 Olaszország, Franciaország

                                             28.

                                             Egyetlen, taktikai vezetési és vezetés-irányítási (C2) állomás a bevethető különleges műveleti egységek számára a kisebb együttes műveletekben – „SOCC for SJO”

                                 Görögország, Ciprus

                                             29.

                                             Elektronikai hadviselési képesség és interoperabilitási program a jövőbeli közös hírszerzési, megfigyelési és felderítési (JISR) együttműködés számára

                                 Csehország, Németország

                                             30.

                                             Vegyi, biológiai, radiológiai és nukleáris (CBRN) megfigyelés, mint szolgáltatás (CBRN SaaS)

                                 Ausztria, Franciaország, Horvátország, Magyarország, Szlovénia

                                             31.

                                             Közös állomásoztatás („Co-basing”)

                                 Franciaország, Belgium, Csehország, Németország, Spanyolország, Hollandia

                                             32.

                                             Geometeorológiai és oceanográfiai (GeoMETOC) támogatáskoordináló elem (GMSCE)

                                 Németország, Görögország, Franciaország, Románia

                                             33.

                                             Uniós rádiónavigációs rendszer (EURAS)

                                 Franciaország, Belgium, Németország, Spanyolország, Olaszország

                                             34.

                                             Európai katonai űrmegfigyelési információs hálózat (EU-SSA-N)

                                 Olaszország, Franciaország

               ”


title: A Tanács határozata (2018. november 19.) a munkavállalók szabad mozgásával foglalkozó tanácsadó bizottság olasz tagjainak és póttagjainak kinevezéséről

text:
                  21.11.2018

                  HU

                  Az Európai Unió Hivatalos Lapja

                  C 421/7

         A TANÁCS HATÁROZATA
         (2018. november 19.)
         a munkavállalók szabad mozgásával foglalkozó tanácsadó bizottság olasz tagjainak és póttagjainak kinevezéséről
         (2018/C 421/02)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a munkavállalók Unión belüli szabad mozgásáról szóló, 2011. április 5-i 492/2011/EU európai parlamenti és tanácsi rendeletre (1) és különösen annak 23. és 24. cikkére,
         tekintettel a tagállamok kormányai által a Tanácsnak benyújtott, a jelöltek nevét tartalmazó listákra,
         mivel:

                     (1)

                     A Tanács a 2018. szeptember 28-i határozatával (2) kinevezte a munkavállalók szabad mozgásával foglalkozó tanácsadó bizottság tagjait és póttagjait a 2018. szeptember 25-től2020. szeptember 24-ig terjedő időszakra.

                     (2)

                     Olaszország kormánya jelöléseket nyújtott be több betöltendő helyre,

               ELFOGADTA EZT A HATÁROZATOT:

            1. cikk
            A Tanács a munkavállalók szabad mozgásával foglalkozó tanácsadó bizottság tagjaivá és póttagjaivá nevezi ki a következő személyeket a 2020. szeptember 24-ig terjedő időszakra:
            I.   A SZAKSZERVEZETEK KÉPVISELŐI

                        Ország

                        Tagok

                        Póttagok

                        Olaszország

                        Ilaria Arianna FONTANIN
                        Giuseppe CASUCCI

                        Emanuele GALOSSI

            II.   A MUNKÁLTATÓI SZERVEZETEK KÉPVISELŐI

                        Ország

                        Tagok

                        Póttagok

                        Olaszország

                        Paola ASTORRI
                        Serena FACELLO

                        Fabio ANTONILLI

            2. cikk
            A Tanács a még nem jelölt tagokat és póttagokat egy későbbi időpontban nevezi ki.

            3. cikk
            Ez a határozat az elfogadásának napján lép hatályba.

            Kelt Brüsszelben, 2018. november 19-én.

                  a Tanács részéről

                  az elnök

               E. KÖSTINGER

            (1)  HL L 141., 2011.5.27., 1. o.

            (2)  A Tanács határozata (2018. szeptember 28.) a munkavállalók szabad mozgásával foglalkozó tanácsadó bizottság tagjainak és póttagjainak kinevezéséről (HL C 366., 2018.10.10., 3. o.).


A Bizottság 2018.12.17-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9150 - China Reinsurance (Group) Corporation / Chaucer) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.12.12-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9217 - Engie / EDP Renewables / Repsol Nuevas Energías S.A. / Windplus S.A.) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.12.04-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9194 - Sharp Corporation / Skytec Group Limited) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.08.01-i határozata az összefonódást a közös piaccal összeegyeztethetőnek nyilvánítja (Ügyszám COMP/M.8963 - Eurocar Italia / Bonaldi) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.12.12-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9158 - SoftBank Corp. / Toyota Motor Corporation) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.09.10-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9070 - Eurocar Italia S.r.l. / Vicentini S.p.A.) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.11.30-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9160 - Centerbridge / Hospital Topco) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.12.12-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9123 - ADM / Neovia) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.12.06-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9032 - E.ON SE / Helen Oy / Liikennevirta Oy) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.12.12-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9189 - Cerberus Group / Marke) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.12.14-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9212 - MinebeaMitsumi Inc. / U-Shin Ltd.) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.12.07-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9166 - Santander Consumer Bank AG / Hyundai Capital Services, INC.) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.12.10-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9159 - CVC Capital Partners SICAV-FIS S.A. / MitsubishiF inancial Group, Inc. / Ngern Tid Lor Company Limited) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.12.18-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9222 - Ivanhoe / Oxford Properties Group) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.11.30-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9156 - Czech Media Invest A.S. / Groupe Lagardère) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.12.10-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9143 - CapMan Infra Lux Management S.a.r.l / NH-Amundi Asset Management Co., Ltd. / Green Investment Group Limited / Cloud Snurran AB) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.12.04-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9186 - Carlyle Europe Realty Fund, S.C.Sp. / Marriott International, Inc. / Felting/Penha Longa Resort) a 139/2004/EK tanácsi rendelet alapján (Csak az angol nyelvű szöveg hiteles.)


title: A Politikai és Biztonsági Bizottság (KKBP) 2018/2062 határozata (2018. december 18.) a szomáliai kapacitásépítést célzó európai uniós misszió (EUCAP Szomália) vezetője megbízatásának meghosszabbításáról (EUCAP Szomália/1/2018)

text:
                  27.12.2018

                  HU

                  Az Európai Unió Hivatalos Lapja

                  L 329/24

         A POLITIKAI ÉS BIZTONSÁGI BIZOTTSÁG (KKBP) 2018/2062 HATÁROZATA
         (2018. december 18.)
         a szomáliai kapacitásépítést célzó európai uniós misszió (EUCAP Szomália) vezetője megbízatásának meghosszabbításáról (EUCAP Szomália/1/2018)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikke harmadik bekezdésére,
         tekintettel az szomáliai kapacitásépítést célzó misszióról (EUCAP Szomália) szóló, 2012. július 16-i 2012/389/KKBP tanácsi határozatra (1) és különösen annak 9. cikke (1) bekezdésére,
         mivel:

                     (1)

                     A 2012/389/KKBP határozat 9. cikke (1) bekezdésének értelmében a Politikai és Biztonsági Bizottság (PBB) a Szerződés 38. cikkének megfelelően felhatalmazással rendelkezik arra, hogy meghozza az Afrika szarván a regionális tengeri kapacitásépítést célzó európai uniós misszió (EUCAP Nesztór) politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is.

                     (2)

                     A Tanács 2016. december 12-én a (KKBP) 2016/2240 határozattal (2)2018. december 31-ig meghosszabbította az EUCAP Nesztór misszió megbízatását, és elnevezését „EUCAP Szomáliára” változtatta. A tanácsi határozat értelmében „az Afrika szarván a regionális tengeri kapacitásépítést célzó misszió (EUCAP Nesztór)” szövegrész helyébe pedig a „szomáliai kapacitásépítést célzó misszió (EUCAP Szomália)” szövegrész lépett.

                     (3)

                     A Tanács 2018. december 10-én a (KKBP) 2018/1942 (3) határozatával meghosszabbította az EUCAP Szomália megbízatását 2020. december 31-ig.

                     (4)

                     A PBB 2016. július 26-án elfogadta az EUCAP Nesztór/1/2016 határozatot (4), amelyben Maria-Cristina STEPANESCU-t nevezte ki az EUCAP Nesztór misszióvezetőjévé a 2016. szeptember 1-jétől2016. december 12-ig terjedő időszakra.

                     (5)

                     A PBB 2017. január 10-én elfogadta az EUCAP Szomália/1/2017 határozatot (5), amelyben meghosszabbította Maria-Cristina STEPANESCU-nak az EUCAP Szomália misszióvezetőjeként betöltött megbízatását a 2016. december 13-tól2017. december 12-ig tartó időszakra.

                     (6)

                     A PPB 2017. október 31-én elfogadta az EUCAP Szomália/2/2017 határozatot (6), amelyben meghosszabbította Maria-Cristina STEPANESCU-nak az EUCAP Szomália misszióvezetőjeként betöltött megbízatását a 2017. december 13-tól2018. december 31-ig tartó időszakra.

                     (7)

                     Az Unió külügyi és biztonságpolitikai főképviselője javasolta, hogy Maria-Cristina STEPANESCU-nak az EUCAP Szomália misszióvezetőjeként betöltött megbízatását hosszabbítsák meg a 2019. január 1-től2019. augusztus 31-ig tartó időszakra,

               ELFOGADTA EZT A HATÁROZATOT:

            1. cikk
            A Politikai és Biztonsági Bizottság 2019. augusztus 31-ig meghosszabbítja Maria-Cristina STEPANESCU-nak az EUCAP Szomália misszióvezetőjeként betöltött megbízatását.

            2. cikk
            Ez a határozat 2019. január 1-jén lép hatályba.

            Kelt Brüsszelben, 2018. december 18-án.

                  a Politikai és Biztonsági Bizottság részéről

                  az elnök

               S. FROM-EMMESBERGER

            (1)  HL L 187., 2012.7.17., 40. o.

            (2)  A Tanács (KKBP) 2016/2240 határozata (2016. december 12.) az Afrika szarván a regionális tengeri kapacitásépítést célzó európai uniós misszióról (EUCAP NESZTÓR) szóló 2012/389/KKBP határozat módosításáról (HL L 337., 2016.12.13., 18. o.).

            (3)  A Tanács (KKBP) 2018/1942 határozata (2018. december 10.) a szomáliai kapacitásépítést célzó európai uniós misszióról (EUCAP Szomália) szóló 2012/389/KKBP határozat hatályának meghosszabbításáról és módosításáról (HL L 314., 2018.12.11., 56. o.).

            (4)  A Politikai és Biztonsági Bizottság (KKBP) 2016/1633 határozata (2016. július 26.) az Afrika szarván a regionális tengeri kapacitásépítést célzó európai uniós misszió (EUCAP Nesztór) vezetőjének kinevezéséről (EUCAP Nesztór/1/2016) (HL L 243., 2016.9.10., 8. o.).

            (5)  A Politikai és Biztonsági Bizottság (KKBP) 2017/114 határozata (2017. január 10.) a szomáliai kapacitásépítést célzó európai uniós misszió vezetője megbízatásának meghosszabbításáról (EUCAP Szomália/1/2017) (HL L 18., 2017.1.24., 49. o.).

            (6)  A Politikai és Biztonsági Bizottság (KKBP) 2017/2059 határozata (2017. október 31.) a szomáliai kapacitásépítést célzó európai uniós misszió (EUCAP Szomália) vezetője megbízatásának meghosszabbításáról (EUCAP Szomália/2/2017) (HL L 294., 2017.11.11., 40. o.).